CGD ปิดพุ่ง 9.45% นิวไฮในรอบ 2 ปี รับยอดขายคอนโดโตแกร่ง-แผนผุดโครงการใหม่หนุน
CGD ปิดพุ่ง 9.45% นิวไฮในรอบ 2 ปี 3 เดือน รับยอดขายคอนโดโตแกร่ง-แผนผุดโครงการใหม่หนุน โดยหุ้นปิดตลาดวันนี้(1 พ.ย.)ที่ระดับ 1.39 บาท บวก 0.12 บาท หรือ 9.45% ด้วยมูลค่าซื้อขาย 102.68 ล้านบาท 
1 พ.ย. 2560

ผู้สื่อข่าวรายงานว่า บริษัท คันทรี่ กรุ๊ป ดีเวลลอปเมนท์ จำกัด (มหาชน) หรือ CGD ปิดตลาดวันนี้(1 พ.ย.) อยู่ที่ระดับ 1.39 บาท บวก 0.12 บาท หรือ 9.45% ด้วยมูลค่าซื้อขาย 102.68 ล้านบาท ราคาหุ้นปรับตัวแรงในรอบ 2 ปี 3 เดือน นับตั้งแต่หุ้นยืนที่ระดับ 1.39 บาท เมื่อวันที่ 3 ก.ค.58

อนึ่งก่อนหน้านี้ นายเบน เตชะอุบล กรรมการและประธานเจ้าหน้าที่บริหาร บริษัท คันทรี่ กรุ๊ป ดีเวลลอปเมนท์ จำกัด (มหาชน) (CGD) เปิดเผยว่า โครงการคอนโดมิเนียมพร้อมอยู่สไตล์รีสอร์ท “อิลีเม้นท์ ศรีนครินทร์” กวาดยอดขายทั้งปีไปแล้วกว่า 800 ล้านบาท อานิสงส์โครงการรถไฟฟ้า MRT สายสีเหลือง ปัจจุบันเหลือห้องไม่ถึง 10 % คาดปิดโครงการภายในสิ้นปี
โครงการ “อิลีเม้นท์ ศรีนครินทร์” คอนโดมิเนียมพร้อมอยู่บนถนนศรีนครินทร์ มียอดขายและยอดจองเพิ่มขึ้นอย่างมากในช่วงไม่กี่เดือนที่ผ่านมา คาดว่าได้รับปัจจัยหนุนจากการที่รัฐบาลเร่งผลักดันโครงการรถไฟฟ้า MRT สายสีเหลือง ช่วงลาดพร้าว-สำโรง ซึ่งมีสถานีบริการรถไฟฟ้าอยู่ใกล้กับโครงการในอนาคต
โครงการ “อิลีเม้นท์ ศรีนครินทร์” ตั้งอยู่บนทำเลที่มีศักยภาพสูง ใกล้ห้างสรรพสินค้าขนาดใหญ่และสิ่งอำนวยความสะดวก ตัวโครงการประกอบไปด้วยอาคารคอนโดมิเนียม 7 อาคาร จำนวนทั้งสิ้น 1,059 ยูนิต
ขณะนี้อยู่ในขั้นตอนการขายเฟสสุดท้าย ซึ่งมีราคาขายเฉลี่ย 80,000 บาทต่อตารางเมตร ปัจจุบันมียอดขายสะสมทั้งโครงการไปแล้วกว่า 90% โดยบริษัทฯ มีแผนที่จะเร่งการขายที่เหลือมูลค่าอีกประมาณ 300 ล้านบาท เพื่อปิดโครงการภายในสิ้นปี 2560 นี้
นอกจากโครงการ “อิลีเม้นท์ ศรีนครินทร์” แล้ว คันทรี่ กรุ๊ป ดีเวลลอปเมนท์ ยังพัฒนาโครงการ “เจ้าพระยาเอสเตท” โครงการอสังหาริมทรัพย์ริมแม่น้ำเจ้าพระยา มูลค่า 3.2 หมื่นล้านบาท ประกอบไปด้วยโรงแรมคาเพลลา กรุงเทพ, โรงแรมโฟร์ซีซั่นส์ กรุงเทพ และคอนโดมิเนียมหรู โฟร์ซีซั่นส์ ไพรเวท เรสซิเด้นซ์ กรุงเทพ มีกำหนดแล้วเสร็จปลายปี 2561 และทางบริษัทฯ ยังเตรียมพัฒนาโครงการอสังหาริมทรัพย์แบบผสมผสาน (Mixed-use Development) ในจังหวัดฉะเชิงเทรา มูลค่าโครงการกว่า 2,000 ล้านบาทอีกด้ว